Mgr. Antonius Subianto Bunjamin, O.S.C () yaiku uskup ing Keuskupan Bandung, nerusaké Mgr. Johannes Pujasumarta sing kadhapuk minangka Uskup Agung Semarang. Bunjamin kapilih minangka Uskup Bandung 3 Juni 2014, lan ditahbisakké ing tanggal 25 Agustus 2014.

Latar wuri 
Mgr. Bunjamin lair ing Kutha Bandung, Jawa Barat, 14 Februari 1968. Ing mangsa ciliké, dhèwèké diparabi beke, tembung ing basa Sunda sing ngemu teges cendhèk, jalaran awaké ya pancèn luwih cilik tinimbang kanca-batiré. Bunjamin ngabekti ing Paroki Santa Odilia, Cicadas Keuskupan Bandung. Kepara malah naté dadi anggota misdinar lan Legio Maria ing paroki kasebut.

Pawiyatan lan pakaryan 
Mgr. Anton lumebu pawiyatan Seminari Menengah Santo Petrus Kanisius, Mertoyudan, Magelang, Jawa Tengah taun 1984. Sabanjuré Bunjamin nerusaké ing seminari tinggi, lan lumebu Ordo Salib Suci (OSC), sekolah ing Fakultas Filsafat Universitas Katolik Parahyangan, Bandung. Dhèwèké ngucap kaul minangka imam kanggo tarekat Ordo Salib Suci (OSC) tanggal 28 Agustus 1994. Bunjamin ditahbisaké minangka diakon ing Kapel Santa Helena, Pratista, Bandung 31 Januari 1996. Nampa tahbisan imamat tanggal 26 Juni 1996 ing Gereja Santo Laurentius, Bandung. Bunjamin ditahbisaké minangka Uskup Bandung déning Mgr. Alexander Djajasiswaja kairing 3 imam OSC liyané, R.P. Laurentius Tarpin, O.S.C, R.P. Basilius Hendra Kimawan, O.S.C., lan R.P. Yohanes Berchmans Rosaryanto, O.S.C.

Sasuwéné pakaryané, Mgr. Anton durung naté dadi pastor paroki. Sawisé nampa tahbisan imamat, dhèwèké mung dadi pastor pambiyantu telung wulan ing Paroki Kristus Sang Penabur tumeka mangkaté nerusaké sekolah.

Mgr. Anton mimpin ibadat salve, nalika panahbisan Mgr. Christophorus Tri Harsono minangka Uskup Keuskupan Purwokerto ing tanggal 15 Oktober 2018.

Rujukan

Pranala njaba 

  Entri Antonius Subianto Bunjamin ing situs web Catholic-Hierarchy
  Entri Antonius Subianto Bunjamin ing situs web Giga Catholic

Uskup Indonesia
Tionghoa-Indonesia